CELEX: 32002L0054
Language: el
Date: 2002-06-13 00:00:00
Title: Οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά

Avis juridique important

|

32002L0054

Οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά  

Επίσημη Εφημερίδα αριθ. L 193 της 20/07/2002 σ. 0012 - 0032

Οδηγία 2002/54/ΕΚ του Συμβουλίουτης 13ης Ιουνίου 2002περί εμπορίας σπόρων τεύτλων προς σποράΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,τη γνώμη του Ευρωπαϊκού Κοινοβουλίου(1),Αφού ζήτησε τη γνώμη της Οικονομικής και Κοινωνικής Επιτροπής,Εκτιμώντας τα ακόλουθα:(1) Η οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας σπόρων τεύτλων προς σπορά(2), έχει επανειλημμένα τροποποιηθεί κατά τρόπο συσιαστικό(3). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.(2) Η παραγωγή σακχαροτεύτλων και κτηνοτροφικών τεύτλων, που στο εξής καλούνται "τεύτλα", κατέχει σημαντική θέση στη γεωργία της Κοινότητας.(3) Η επίτευξη ικανοποιητικών αποτελεσμάτων κατά την καλλιέργεια τεύτλων εξαρτάται σε μεγάλο βαθμό από τη χρησιμοποίηση των καταλλήλων σπόρων προς σπορά.(4) Μεγαλύτερη παραγωγικότητα στην καλλιέργεια των τεύτλων εντός της Κοινότητος θα επιτευχθεί με την εφαρμογή από τα κράτη μέλη ενιαίων και όσο το δυνατό αυστηρών κανόνων, όσον αφορά την εκλογή των ποικιλιών που γίνονται αποδεκτές στην εμπορία. Επομένως, προβλέπεται κοινός κατάλογος ποικιλιών καλλιεργουμένων φυτικών ειδών από την οδηγία 2002/53/ΕΚ του Συμβουλίου(4).(5) Πρέπει να εφαρμοσθεί για την Κοινότητα ενιαίο σύστημα πιστοποιήσεως βασιζόμενο στην αποκτηθείσα πείρα από την εφαρμογή των συστημάτων των κρατών μελών και του Οργανισμού Οικονομικής Συνεργασίας και Αναπτύξεως. Στο πλαίσιο της παγίωσης της εσωτερικής αγοράς, το κοινοτικό σύστημα πρέπει να εφαρμοσθεί στην παραγωγή προς εμπορία και στην εμπορία εντός της Κοινότητας, χωρίς δυνατότητα των κρατών μελών να παρεκκλίνουν μονομερώς η οποία ενδέχεται να παρεμποδίσει την ελεύθερη κυκλοφορία σπόρων στην Κοινότητα.(6) Κατά γενικό κανόνα, οι σπόροι τεύτλων προς σπορά πρέπει να μπορούν να τίθενται σε εμπορία μόνο αν, σύμφωνα με τους κανόνες πιστοποιήσεως, έχουν εξετασθεί και πιστοποιηθεί επίσημα ως βασικοί ή πιστοποιημένοι σπόροι· ότι η επιλογή των τεχνικών όρων "βασικοί σπόροι" και "πιστοποιημένοι σπόροι" στηρίζεται στην ήδη υπάρχουσα διεθνή ορολογία. Υπό ορισμένους ειδικούς όρους, πρέπει να καταστεί δυνατή η εμπορία ποικιλιών σπόρων επιλογής γενεών προγενεστέρων των βασικών σπόρων καθώς και των ακατέργαστων σπόρων.(7) Πρέπει να μην εφαρμοσθούν οι κοινοτικοί κανόνες στους σπόρους προς σπορά, για τους οποίους αποδεικνύεται ότι προορίζονται για εξαγωγή σε τρίτες χώρες.(8) Για τη βελτίωση της ποιότητος των σπόρων τεύτλων μέσα στην Κοινότητα, πρέπει να προβλεφθούν ορισμένοι όροι όσον αφορά, ιδίως, την πολυπλοειδία, την ειδική καθαρότητα, τη βλαστική ικανότητα και την περιεκτικότητα σε υγρασία.(9) Για να εξασφαλισθεί η ταυτότητα των σπόρων, πρέπει να θεσπισθούν κοινοτικοί κανόνες σχετικά με τη συσκευασία, τη δειγματοληψία, το σφράγισμα και τη σήμανση. Για το σκοπό αυτό, οι ετικέτες πρέπει να φέρουν τις αναγκαίες ενδείξεις για τη διεξαγωγή του επισήμου ελέγχου, καθώς και την πληροφόρηση του γεωργού, και να επισημαίνουν τον κοινοτικό χαρακτήρα της πιστοποιήσεως.(10) Πρέπει να θεσπισθούν κανόνες σχετικά με την εμπορία σπόρων οι οποίοι έχουν υποστεί χημική επεξεργασία και σπόρων κατάλληλων για βιολογικές καλλιέργειες καθώς και κανόνες σχετικά με τη διατήρηση των φυτικών γενετικών πόρων, που θα καταστήσουν δυνατή τη διαφύλαξη, με επιτόπου χρησιμοποίηση, ποικιλιών που απειλούνται από γενετική διάβρωση.(11) Πρέπει να επιτραπεί, υπό ορισμένους όρους, η χρήση παρεκκλίσεων, υπό την επιφύλαξη του άρθρου 14 της συνθήκης. Τα κράτη μέλη που κάνουν χρήση των παρεκκλίσεων αυτών οφείλουν να συνεργάζονται από διοικητική άποψη όσον αφορά τον έλεγχο.(12) Για να εξασφαλισθεί κατά την εμπορία η τήρηση τόσο των όρων περί της ποιότητος των σπόρων προς σπορά όσον και των διατάξεων που εξασφαλίζουν την ταυτότητά τους, τα κράτη μέλη πρέπει να προβλέπουν κατάλληλες διατάξεις ελέγχου.(13) Οι σπόροι προς σπορά που ανταποκρίνονται σ' αυτούς τους όρους πρέπει να υπόκεινται, με την επιφύλαξη του άρθρου 30 της συνθήκης, μόνο στους περιορισμούς εμπορίας, οι οποίοι προβλέπονται από κοινοτικούς κανόνες.(14) Είναι απαραίτητο να πιστοποιηθούν, υπό ορισμένους όρους, οι σπόροι που πολλαπλασιάζονται σε άλλη χώρα από βασικούς σπόρους που πιστοποιήθηκαν σε κράτος μέλος ως, σπόροι που πολλαπλασιάζονται σ' αυτό το κράτος μέλος.(15) Αρμόζει να προβλεφθεί ότι οι σπόροι τεύτλων προς σπορά που συλλέγονται σε τρίτες χώρες δεν μπορούν να τίθενται σε εμπορία εντός της Κοινότητος, εκτός αν προσφέρουν τις ίδιες εγγυήσεις με τους σπόρους προς σπορά που πιστοποιύνται επίσημα στην Κοινότητα και είναι σύμφωνοι με τους κοινοτικούς κανόνες.(16) Για τις περιόδους που ο εφοδιασμός πιστοποιημένων σπόρων διαφόρων κατηγοριών αντιμετωπίζει δυσκολίες πρέπει να γίνονται προσωρινά αποδεκτοί σπόροι που υπάγονται σε κατηγορία για την οποία ισχύουν λιγότερο αυστηρές απαιτήσεις, αλλά επίσης σπόροι ποικιλιών μη περιλαμβανομένων στον κοινό κατάλογο ποικιλιών ή στον εθνικό κατάλογο ποικιλιών.(17) Με σκοπό την εναρμόνιση των τεχνικών μεθόδων πιστοποιήσεως των κρατών μελών και για να υπάρξουν δυνατότητες συγκρίσεως μεταξύ των σπόρων που πιστοποιούνται εντός της Κοινότητος και αυτών που προέρχονται από τρίτες χώρες, ενδείκνυται να δημιουργηθούν στα κράτη μέλη κοινοτικές συγκριτικές δοκιμές για να επιτραπεί ετήσιος μετέλεγχος των σπόρων της κατηγορίας "πιστοποιημένοι σπόροι".(18) Είναι επιθυμητό να οργανωθούν προσωρινά πειράματα με σκοπό την αναζήτηση βελτιωμένων εναλλακτικών λύσεων για ορισμένες διατάξεις της παρούσας οδηγίας.(19) Τα απαιτούμενα μέτρα για την εφαρμογή της παρούσας οδηγίας, θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(20) Η παρούσα οδηγία δεν πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης των οδηγιών που παρατίθενται στο παράρτημα V τμήμα Β,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία αφορά την παραγωγή προς εμπορία, καθώς και την εμπορία σπόρων τεύτλων στο εσωτερικό της Κοινότητας.Η παρούσα οδηγία δεν εφαρμόζεται στους σπόρους τεύτλων για τους οποίους έχει αποδειχθεί ότι προορίζονται για εξαγωγή σε τρίτες χώρες.Άρθρο 21. Για τους σκοπούς της παρούσας οδηγίας νοείται ως:α) "εμπορία": η πώληση, η κατοχή προς πώληση, η προσφορά προς πώληση και κάθε διάθεση, προμήθεια ή μεταβίβαση σπόρων σε τρίτους, δωρεάν ή επ' ανταλλάγματι, με σκοπό την εμπορική εκμετάλλευση.Δεν θεωρείται εμπορία το εμπόριο σπόρων που δεν προορίζονται για εμπορική εκμετάλλευση της ποικιλίας, όπως στις ακόλουθες δραστηριότητες:- η προμήθεια σπόρων σε επίσημες υπηρεσίες δοκιμών και επιθεωρήσεων,- η προμήθεια σπόρων σε παρόχους υπηρεσιών για μεταποίηση ή συσκευασία, υπό την προϋπόθεση ότι οι ανωτέρω δεν αποκτούν κυριότητα των συγκεκριμένων σπόρων.Η προμήθεια σπόρων υπό όρους σε παρόχους υπηρεσιών για την παραγωγή ορισμένων γεωργικών πρώτων υλών βιομηχανικής χρήσης, ή ο πολλαπλασιασμός σπόρων για το σκοπό αυτό, δεν θεωρείται εμπορία όταν ο παρέχων υπηρεσία δεν αποκτά τίτλο επί των παρεχομένων σπόρων ή επί του προϊόντος της συγκομιδής. Ο προμηθευτής σπόρων υποβάλλει στην αρχή πιστοποίησης αντίγραφο των οικείων τμημάτων του συμβολαίου με τον παρέχοντα υπηρεσίες, περιλαμβανομένων των προδιαγραφών και των όρων που τηρεί ο προμηθευτής των σπόρων.Οι λεπτομέρειες εφαρμογής της παρούσας διάταξης καθορίζονται σύμφωνα με τη διαδικασία που αναφέρεται στο άρθρο 28 παράγραφος 2.β) Τεύτλα: τα σακχαρότευτλα και τα κτηνοτροφικά τεύτλα των ειδών Beta vulgaris L.γ) Βασικοί σπόροι: οι σπόροιi) που έχουν παραχθεί, υπό την ευθύνη του δημιουργού, σύμφωνα με αυστηρούς κανόνες επιλογής, όσον αφορά την ποικιλία·ii) που προβλέπονται για την παραγωγή σπόρων της κατηγορίας "πιστοποιημένοι σπόροι"·iii) που ανταποκρίνονται, με την επιφύλαξη των διατάξεων του άρθρου 5, στις προϋποθέσεις που προβλέπονται στο παράρτημα I για τους βασικούς σπόρους καιiv) για τους οποίους διαπιστώθηκε μετά από επίσημη εξέταση ότι έχουν τηρηθεί οι προαναφερθείσες προϋποθέσεις·δ) Πιστοποιημένοι σπόροι: οι σπόροιi) που προέρχονται απ' ευθείας από βασικούς σπόρους·ii) που προβλέπονται για την παραγωγή τεύτλων·iii) που ανταποκρίνονται με την επιφύλαξη των διατάξεων του άρθρου 5 στοιχείο β), στις προϋποθέσεις που προβλέπονται στο παράρτημα I για τους πιστοποιημένους σπόρους καιiv) - για τους οποίους μετά από επίσημη εξέταση, διαπιστώθηκε ότι έχουν τηρηθεί οι προαναφερθείσες προϋποθέσεις, ή- για τους οποίους όσον αφορά τις προϋποθέσεις που καθορίζονται στο παράρτημα I μέρος Α, διαπιστώθηκε ότι έχουν τηρηθεί οι προϋποθέσεις αυτές είτε μετά από επίσημη εξέταση, ή μετά από εξέταση που πραγματοποιείται κάτω από επίσημη επίβλεψη.ε) Μονόσπερμοι σπόροι: οι γενετικώς μονόσπερμοι σπόροι.στ) Σπόροι ακριβείας: οι σπόροι που προορίζονται για σπαρτικές μηχανές ακριβείας και που δίνουν ένα μόνο φυτάριο σύμφωνα με τις διατάξεις του παραρτήματος I μέρος Β σημείο 3 στοιχείο β) σημεία ββ) και γγ).ζ) Επίσημες διατάξεις: οι διατάξεις που θεσπίζονται,i) από τις αρχές του κράτους· ήii) από νομικά πρόσωπα δημοσίου ή ιδιωτικού δικαίου υπό την ευθύνη του κράτους· ήiii) για βοηθητικές δραστηριότητες από φυσικά πρόσωπα που έχουν δώσει ειδικό όρκο, ομοίως υπό τον έλεγχο του κράτους,υπό τον όρο ότι τα πρόσωπα που αναφέρονται στα στοιχεία ii) και iii) δεν έχουν ιδιαίτερο όφελος από την εφαρμογή των διατάξεων αυτών.η) Μικρές συσκευασίες ΕΚ: οι συσκευασίες που περιέχουν τους ακόλουθους πιστοποιημένους σπόρους:i) σπόρους μονόσπερμους ή ακριβείας· μέχρι 100000 συγκαρπίων ή σπόρων ή μέχρι ποσού καθαρού βάρους 2,5 χιλιογράμμων εξαιρέσει, κατά περίπτωση, των κοκκωδών φυτοφαρμάκων, των υλών περιτυλίξεως ή άλλων στερεών προσθετικών·ii) σπόρους άλλους, εκτός από τους μονόσπερμους ή τους σπόρους ακριβείας: μέχρι ποσού καθαρού βάρους 10 χιλιογράμμων εξαιρέσει κατά περίπτωση, των κοκκωδών φυτοφαρμάκων, των υλών περιτυλίξεως ή άλλων στερεών προσθετικών.2. Τα διάφορα είδη ποικιλιών, συμπεριλαμβανομένων των γονέων, τα οποία προορίζονται να πιστοποιηθούν σύμφωνα με τους όρους της παρούσας οδηγίας, μπορούν να προσδιορίζονται και να καθορίζονται σύμφωνα με τη διαδικασία που αναφέρεται στο άρθρο 28 παράγραφος 2.3. Κατά τη διεξαγωγή της, κάτω από επίσημη επίβλεψη, εξέτασης που αναφέρεται στην παράγραφο 1 στοιχείο δ) σημείο iv) δεύτερη περίπτωση, πρέπει να τηρούνται οι ακόλουθες προϋποθέσεις:α) οι επιθεωρητές:i) έχουν τα απαιτούμενα τεχνικά προσόντα·ii) δεν αποκομίζουν προσωπικό όφελος από τη διεξαγωγή των επιθεωρήσεων·iii) έχουν λάβει από την υπηρεσία πιστοποίησης των σπόρων προς σπορά του εν λόγω κράτους μέλους επίσημη άδεια, για την έκδοση της οποίας απαιτείται, μεταξύ άλλων, είτε ορκωμοσία των επιθεωρητών, είτε η εκ μέρους τους υπογραφή γραπτής δηλώσεως με την οποία βεβαιώνουν ότι είναι προσηλωμένοι στις αρχές που διέπουν τις επίσημες επιθεωρήσεις·iv) πραγματοποιούν τις επιθεωρήσεις, κάτω από επίσημη επίβλεψη, σύμφωνα με τους κανόνες που ισχύουν για τις επίσημες επιθεωρήσεις·β) η προς επιθεώρηση καλλιέργεια σπόρων προέρχεται από σπόρους που έχουν υποβληθεί σε επίσημο μετέλεγχο, με ικανοποιητικά αποτελέσματα·γ) μέρος των καλλιεργειών των σπόρων προς σπορά ελέγχεται από επίσημους επιθεωρητές. Το μέρος αυτό ανέρχεται σε 10 % για τις αυτογονιμοποιούμενες καλλιέργειες και σε 20 % για τις σταυρογονιμοποιούμενες καλλιέργειες ή, για τα είδη για τα οποία τα κράτη μέλη προβλέπουν επίσημη εργαστηριακή δοκιμή των σπόρων προς σπορά, μέσω μορφολογικής και φυσιολογικής ταυτοποίησης ή, εάν είναι σκόπιμο, βιοχημικής ταυτοποίησης για τον προσδιορισμό της ταυτότητας και της καθαρότητας της ποικιλίας, σε 5 και 15 %, αντίστοιχα·δ) μέρος των δειγμάτων των σπορομεριδίων που έχουν συγκομισθεί από την καλλιέργεια των σπόρων θα υποβληθεί σε επίσημο μετέλεγχο και, αν κριθεί σκόπιμο, σε επίσημη εργαστηριακή δοκιμασία των σπόρων όσον αφορά την ταυτότητα και την καθαρότητα της ποικιλίας.Τα κράτη μέλη ορίζουν τις ποινές που επισύρουν οι παραβάσεις των κανόνων που προβλέπονται στο πρώτο εδάφιο και διέπουν την υπό επίσημη επίβλεψη εξέταση, μεριμνώντας ώστε οι εν λόγω ποινές να είναι αποτελεσματικές, ανάλογες και αποτρεπτικές, εξικνούμενες και μέχρις αφαιρέσεως της άδειας, που αναφέρεται στο πρώτο εδάφιο στοιχείο α) σημείο iii) από επίσημα αναγνωρισμένους επιθεωρητές που παρέβησαν, εκ δόλου ή εξ αμελείας, τους κανόνες των επίσημων εξετάσεων. Μετά τη διαπίστωση της παράβασης, ακυρώνεται η πιστοποίηση που αφορά τους εξετασθέντες σπόρους, εκτός αν αποδειχθεί ότι οι σπόροι, παρ' όλα αυτά, πληρούν όλες τις συναφείς προϋποθέσεις.4. Περαιτέρω μέτρα τα οποία εφαρμόζονται κατά τη διεξαγωγή των, κάτω από επίσημη επίβλεψη, εξετάσεων δύνανται να θεσπιστούν σύμφωνα με τη διαδικασία που καθορίζεται στο άρθρο 28 παράγραφος 2.Μέχρι να θεσπισθούν τα μέτρα αυτά, πρέπει να τηρούνται οι προϋποθέσεις που καθορίζονται στο άρθρο 2 της απόφασης 89/540/ΕΟΚ της Επιτροπής(6).Άρθρο 31. Τα κράτη μέλη ορίζουν ότι οι σπόροι τεύτλων μπορούν να διατίθενται στο εμπόριο μόνο αν έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι".2. Τα κράτη μέλη μεριμνούν ώστε οι επίσημες εξετάσεις σπόρων να πραγματοποιούνται σύμφωνα με τις χρησιμοποιούμενες διεθνείς μεθόδους, εφόσον υπάρχουν τέτοιες μέθοδοι.Άρθρο 4Κατά παρέκκλιση από τις διατάξεις του άρθρου 3 παράγραφος 1, τα κράτη μέλη ορίζουν ότι μπορούν να διατίθενται στο εμπόριο:- σπόροι επιλογής, γενεών προγενεστέρων των βασικών σπόρων και- ακατέργαστοι σπόροι, οι οποίοι διατίθενται στο εμπόριο προς μεταποίηση, με την προϋπόθεση ότι είναι βεβαία η ταυτότητά τους.Άρθρο 5Τα κράτη μέλη μπορούν, εντούτοις, να επιτρέπουν, κατά παρέκκλιση των διατάξεων του άρθρου 3:α) την επίσημη πιστοποίηση και εμπορία βασικών σπόρων που δεν ανταποκρίνονται στις προϋποθέσεις που προβλέπονται στο παράρτημα I όσον αφορά τη βλαστική τους ικανότητα· για το σκοπό αυτό, θεσπίζονται όλες οι πρόσφορες διατάξεις, ώστε ο προμηθευτής να εγγυάται ορισμένη βλαστική ικανότητα, την οποία αναφέρει, για την εμπορία σε ειδική ετικέτα που φέρει το όνομα και τη διεύθυνσή του και το σχετικό αριθμό της σπορομερίδος·β) με σκοπό τον ανεφοδιασμό σε σπόρους, την επίσημη πιστοποίηση και εμπορία μέχρι τον πρώτο εμπορικό παραλήπτη σπόρων των κατηγοριών "βασικοί σπόροι" ή "πιστοποιημένοι σπόροι", για τους οποίους δεν έχει περατωθεί η επίσημη εξέταση που προορίζεται να ελέγξει την τήρηση των προϋποθέσεων που προβλέπονται στο παράρτημα I σε ό,τι αφορά τη βλαστική ικανότητα. Η πιστοποίηση χορηγείται μόνον κατόπιν υποβολής εκθέσεως της προσωρινής αναλύσεως σπόρων και υπό τον όρο ότι αναφέρεται το όνομα και η διεύθυνση του πρώτου παραλήπτου. Θεσπίζονται όλες οι κατάλληλες διατάξεις ώστε ο προμηθευτής να εγγυάται τη βλαστική ικανότητα που διαπιστώνεται κατά την προσωρινή ανάλυση. Η ένδειξη αυτής της βλαστικής ικανότητας πρέπει να αναφέρεται, για την εμπορία, σε ειδική ετικέτα που φέρει το όνομα και τη διεύθυνση του προμηθευτού και τον σχετικό αριθμό της σπορομερίδος.Οι διατάξεις αυτές δεν εφαρμόζονται στους σπόρους που εισάγονται από τρίτες χώρες, εκτός από τις περιπτώσεις που προβλέπονται στο άρθρο 22 όσον αφορά την αναπαραγωγή εκτός της Κοινότητος.Τα κράτη μέλη τα οποία κάνουν χρήση των παρεκκλίσεων που προβλέπονται στα στοιχεία α) και β) συνεργάζονται μεταξύ τους από διοικητική άποψη όσον αφορά τον έλεγχο.Άρθρο 61. Κατά παρέκκλιση των διατάξεων του άρθρου 3 παράγραφος 1, τα κράτη μέλη μπορούν να επιτρέπουν στους παραγωγούς που είναι εγκατεστημένοι στην επικράτειά τους να διαθέτουν στο εμπόριο:α) μικρές ποσότητες σπόρων για επιστημονικούς σκοπούς ή εργασίες επιλογής·β) κατάλληλες ποσότητες σπόρων για άλλους δοκιμαστικούς ή πειραματικούς σκοπούς, εφόσον ανήκουν σε ποικιλίες για τις οποίες, στο οικείο κράτος μέλος, υποβλήθηκε αίτηση καταχώρησης στον κατάλογο.Για γενετικώς τροποποιημένο υλικό, η άδεια αυτή δίδεται μόνο αν ελήφθησαν όλα τα κατάλληλα μέτρα προς αποφυγή δυσμενών επιπτώσεων στον άνθρωπο και στο περιβάλλον. Για την εκτίμηση του περιβαλλοντικού κινδύνου που πρέπει να διενεργηθεί, εφαρμόζεται αναλόγως το άρθρο 7 παράγραφος 4 της οδηγίας 2002/53/ΕΚ.2. Οι σκοποί για τους οποίους μπορούν να χορηγούνται οι άδειες που αναφέρονται στην παράγραφο 1 στοιχείο β), οι διατάξεις για την επισήμανση των συσκευασιών, καθώς και οι ποσότητες και οι προϋποθέσεις υπό τις οποίες τα κράτη μέλη χορηγούν τις άδειες αυτές καθορίζονται σύμφωνα με τη διαδικασία που αναφέρεται στο άρθρο 28 παράγραφος 2.3. Οι άδειες που έχουν χορηγηθεί πριν από την 14η Δεκεμβρίου 1998 από τα κράτη μέλη στους παραγωγούς που είναι εγκατεστημένοι στην επικράτειά τους για τους σκοπούς που ορίζονται στην παράγραφο 1 εξακολουθούν να ισχύουν εφόσον δεν έχουν καθοριστεί οι διατάξεις που αναφέρονται στην παράγραφο 2. Στη συνέχεια, όλες αυτές οι άδειες οφείλουν να τηρούν τις διατάξεις που θα ορισθούν σύμφωνα με την παράγραφο 2.Άρθρο 7Τα κράτη μέλη μπορούν να καθορίζουν, όσον αφορά τις προϋποθέσεις που προβλέπονται στο παράρτημα I, συμπληρωματικές ή αυστηρότερες προϋποθέσεις για την πιστοποίηση της δικής τους παραγωγής.Άρθρο 8Τα κράτη μέλη ορίζουν ότι η περιγραφή των γενεαλογικών συνθετικών που τυχόν απαιτείται χαρακτηρίζεται ως επιστευτική, αν τούτο ζητηθεί από το δημιουργό.Άρθρο 91. Τα κράτη μέλη ορίζουν ότι κατά τη διάρκεια της διαδικασίας ελέγχου των ποικιλιών και της εξετάσεως σπόρων πρός πιστοποίηση, τα δείγματα λαμβάνονται επίσημα σύμφωνα με τις κατάλληλες μεθόδους.2. Κατά τη διάρκεια της εξετάσεως σπόρων προς πιστοποίηση, τα δείγματα λαμβάνονται από ομοιογενείς σπορομερίδες· το μέγιστο βάρος μιας σπορομερίδος και το ελάχιστο βάρος ενός δείγματος αναφέρονται στο παράρτημα II.Άρθρο 101. Τα κράτη μέλη ορίζουν ότι οι βασικοί σπόροι και πιστοποιημένοι σπόροι μπορούν να τίθενται σε εμπορία μόνο σε σπορομερίδες επαρκώς ομοιογενείς και σε συσκευασίες σφραγισμένες, εφοδιασμένες σύμφωνα με τις διατάξεις των άρθρων 11, 12 ή 13, ανάλογα με την περίπτωση, με σύστημα σφραγίσεως και σημάνσεως.2. Τα κράτη μέλη μπορούν να προβλέπουν, για την εμπορία μικρών ποσοτήτων στον τελικό καταναλωτή, παρεκκλίσεις των διατάξεων της παραγράφου 1 όσον αφορά τη συσκευασία, το σύστημα σφραγίσεως καθώς και τη σήμανση.Άρθρο 111. Τα κράτη μέλη ορίζουν ότι οι συσκευασίες βασικών σπόρων προς σπορά και πιστοποιημένων σπόρων προς σπορά, εφ' όσον οι σπόροι αυτής της κατηγορίας δεν παρουσιάζονται υπό μορφή μικρών συσκευασιών ΕΚ, σφραγίζονται επισήμως ή κατόπιν επισήμου ελέγχου κατά τρόπο ώστε να μην είναι δυνατόν να ανοιχθούν χωρίς να καταστραφεί το σύστημα σφραγίσεως ή χωρίς η επίσημη ετικέτα που προβλέπεται στο άρθρο 12 ή η συσκευασία, να φέρουν ίχνη επεμβάσεως.Προκειμένου να εξασφαλισθεί η σφράγιση, το σύστημα σφραγίσεως περιέχει τουλάχιστον είτε την επίθεση της επίσημης ετικέτας είτε της επίσημης σφραγίδας.Τα προβεπόμενα στο δεύτερο εδάφιο μέτρα δεν είναι απαραίτητα στην περίπτωση συστήματος σφραγίσεως που δεν επαναχρησιμοποιείται.Σύμφωνα με την προβλεπόμενη στο άρθρο 28 παράγραφος 1 διαδικασία, μπορεί να διαπιστωθεί αν δεδομένο σύστημα σφραγίσεως ανταποκρίνεται στις διατάξεις της παρούσας παραγράφου.2. Τα κράτη μέλη ορίζουν ότι, εκτός της περιπτώσεως του επιμερισμού σε μικρές συσκευασίες ΕΚ, είναι δυνατό να διενεργηθούν μια ή περισσότερες νέες σφραγίσεις μόνο επίσημα ή υπό επίσημο έλεγχο. Στην περίπτωση αυτή, γίνεται επίσης μνεία στην ετικέτα που προβλέπεται στο άρθρο 12, της τελευταίας νέας σφραγίσεως, της ημερομηνίας και της υπηρεσίας η οποία την πραγματοποίησε.3. Τα κράτη μέλη καθορίζουν ότι οι μικρές συσκευασίες ΕΚ είναι σφραγισμένες κατά τρόπο ώστε να μην μπορούν να ανοιχθούν χωρίς να καταστραφεί το σύστημα σφραγίσεως ή χωρίς η σήμανση ή η συσκευασία να φέρουν ίχνη επεμβάσεως. Σύμφωνα με τη διαδικασία που προβλέπεται στο άρθρο 28 παράγραφος 2, μπορεί να διαπιστωθεί αν ένα σύστημα καθορισμένης σφραγίσεως ανταποκρίνεται στις διατάξεις της παρούσας παραγράφου. Μπορούν να γίνουν μια ή περισσότερες νέες σφραγίσεις κατόπιν επισήμου ελέγχου.Άρθρο 12Τα κράτη μέλη ορίζουν ότι οι συσκευασίες βασικών σπόρων και πιστοποιημένων σπόρων, στο μέτρο που οι σπόροι της τελευταίας αυτής κατηγορίας δεν παρουσιάζονται υπό μορφή μικρών συσκευασιών ΕΚ:α) φέρουν εξωτερικά επίσημη ετικέτα που δεν χρησιμοποιήθηκε ακόμη, που είναι σύμφωνη με τους όρους που καθορίζονται στο παράρτημα III μέρος Α και οι ενδείξεις της οποίας συντάσσονται σε μια από τις επίσημες γλώσσες της Κοινότητας. Το χρώμα της ετικέτας είναι λευκό για τους βασικούς σπόρους και μπλέ για τους πιστοποιημένους σπόρους. Όταν η ετικέτα φέρει μικρά οπή, στερεώνεται σε όλες τις περιπτώσεις με επίσημη σφραγίδα. Αν στην περίπτωση που αναφέρεται στο άρθρο 5 στοιχείο α) οι βασικοί σπόροι δεν ανταποκρίνονται στους όρους που καθορίζονται στο παράρτημα I ως προς τη βλαστική ικανότητα, γίνεται ένδειξη τούτου επί της ετικέτας. Επιτρέπεται η χρήση αυτοκόλλητων ετικετών. Σύμφωνα με τη διαδικασία που προβλέπεται στο άρθρο 28 παράγραφος 2, είναι δυνατόν να επιτρέπεται, με επίσημο έλεγχο, να τίθενται επί της συσκευασίας οι οριζόμενες ενδείξεις με τρόπο ανεξίτηλο και ανάλογα με τον τύπο της ετικέτας·β) περιέχουν επίσημη σημείωση για το χρώμα της ετικέτας που αναφέρει τουλάχιστον τις προβλεπόμενες στο παράρτημα III μέρος A I σημεία 3, 5, 6, 11 και 12 ενδείξεις για την ετικέτα· η σημείωση είναι γραμμένη με τρόπο ώστε να μην μπορεί να επέλθει σύγχυση με την ετικέτα που αναφέρεται στο στοιχείο α). Η σημείωση δεν είναι απαραίτητη, όταν οι ενδείξεις τίθενται στη συσκευασία κατά τρόπο ανεξίτηλο ή όταν χρησιμοποιείται σύμφωνα με το στοιχείο α), αυτοκόλλητη ετικέτα ή ετικέτα από υλικό μη δυναμένου να σχισθεί.Άρθρο 131. Τα κράτη μέλη ορίζουν ότι οι μικρές συσκευασίες ΕΚ:α) είναι εφοδιασμένες εξωτερικά, σύμφωνα με το παράρτημα III μέρος Β, με ετικέτα του προμηθευτού, εκτυπωμένη επιγραφή ή σφραγίδα διατυπωμένη σε μια από τις επίσημες γλώσσες της Κοινότητος· για τις διαφανείς συσκευασίες, η ετικέτα αυτή μπορεί να τοποθετείται στο εσωτερικό, εφόσον είναι ευανάγνωστη διαμέσου της συσκευασίας· το γρώμα της ετικέτας πρέπει να είναι λευκό για τους βασικούς σπόρους και μπλε για τους πιστοποιημένους σπόρους·β) είναι εφοδιασμένες με αύξοντα αριθμό που χορηγείται επίσημα και τοποθετείται είτε στο εξωτερικό της συσκευασίας είτε στην ετικέτα του προμηθευτού, η οποία προβλέπεται στο στοιχείο α)· σε περίπτωση χρησιμοποιήσεως επίσημης αυτοκόλλητης ετικέτας, το χρώμα της ετικέτας πρέπει να είναι λευκό για τους βασικούς σπόρους και μπλε για τους πιστοποιημένους σπόρους· οι μέθοδοι τοποθετήσεως του εν λόγω αύξοντος αριθμού είναι δυνατόν να καθορίζονται σύμφωνα με την προβλεπόμενη στο άρθρο 28 παράγραφος 2 διαδικασία.2. Τα κράτη μέλη μπορούν να ορίζουν, για τη σήμανση των μικρών συσκευασιών ΕΚ που συσκευάζονται στο έδαφός τους, τη χρήση αυτοκόλλητης επίσημης ετικέτας στην οποία επαναλαμβάνονται μερικώς οι ενδείξεις που προβλέπονται στο παράρτημα III μέρος Β· στο μέτρο που οι ενδείξεις επαναλαμβάνονται στην ετικέτα αυτή, δεν απαιτείται η σήμανση που προβλέπεται στην παράγραφο 1 στοιχείο α).Άρθρο 14Τα κράτη μέλη μπορούν να προβλέπουν ότι, όταν τούτο ζητηθεί, οι μικρές συσκευασίες ΕΚ σφραγίζονται και σημαίνονται επίσημα ή υπό επίσημο έλεγχο κατά το άρθρο 11 παράγραφος 1 και το άρθρο 12.Άρθρο 15Τα κράτη μέλη θεσπίζουν όλες τις κατάλληλες διατάξεις για τη διασφάλιση του ελέγχου της ταυτότητος των σπόρων στην περίπτωση μικρών συσκευασιών, ιδίως κατά τον επιμερισμό των παρτίδων των σπόρων. Προς το σκοπό αυτό, μπορούν να προβλέπουν ότι οι μικρές συσκευασίες οι οποίες μερίζονται στο έδαφός τους, σφραγίζονται επίσημα ή υπό επίσημο έλεγχο.Άρθρο 161. Με τη διαδικασία που αναφέρεται στο άρθρο 28 παράγραφος 2, είναι δυνατόν να ορίζεται ότι, για περιπτώσεις που δεν καλύπτονται από την παρούσα οδηγία, οι συσκευασίες βασικών σπόρων ή πιστοποιημένων σπόρων πρέπει να φέρουν ετικέτα του προμηθευτή (η οποία μπορεί είτε να είναι διαφορετική από την επίσημη ετικέτα είτε να έχει τη μορφή πληροφοριών του προμηθευτή τυπωμένων πάνω στη συσκευασία). Τα στοιχεία που αναγράφονται στην ετικέτα αυτή καθορίζονται επίσης με τη διαδικασία που αναφέρεται στο άρθρο 28 παράγραφος 2.2. Η ετικέτα που αναφέρεται στην παράγραφο 1 συντάσσεται κατά τρόπο που να μην είναι δυνατή η σύγχυση με την επίσημη ετικέτα που αναφέρεται στο άρθρο 12.Άρθρο 17Σε περίπτωση σπόρων γενετικώς τροποποιημένης ποικιλίας, οποιαδήποτε ετικέτα ή έγγραφο, επίσημο ή μη, που επικολλάται ή συνοδεύει την παρτίδα σπόρων, δυνάμει των διατάξεων της παρούσας οδηγίας, πρέπει να αναφέρει σαφώς ότι η ποικιλία έχει τροποποιηθεί γενετικώς.Άρθρο 18Τα κράτη μέλη ορίζουν ότι κάθε χημική επεξεργασία βασικών ή πιστοποιημένων σπόρων αναφέρεται ή στην επίσημη ετικέτα ή σε ετικέτα του προμηθευτού και επί της συσκευασίας ή στο εσωτερικό αυτής.Άρθρο 19Προκειμένου να εξευρεθούν βελτιωμένες εναλλακτικές λύσεις για ορισμένες διατάξεις που καθορίζονται στην παρούσα οδηγία, δύναται να αποφασισθεί η υπό ορισμένες προϋποθέσεις, διοργάνωση προσωρινών πειραμάτων, σε κοινοτικό επίπεδο, σύμφωνα με τη διαδικασία που αναφέρεται στο άρθρο 28 παράγραφος 2.Στο πλαίσιο των δοκιμασιών αυτών, τα κράτη μέλη μπορούν να απαλλάσσονται από ορισμένες υποχρεώσεις που προβλέπονται από την παρούσα οδηγία. Η έκταση της απαλλαγής αυτής ορίζεται ανάλογα με τις προϋποθέσεις υπό τις οποίες εφαρμόζεται. Η διάρκεια μιας δοκιμασίας δεν πρέπει να υπερβαίνει τα επτά έτη.Άρθρο 20Τα κράτη μέλη μεριμνούν ώστε οι σπόροι που διατίθενται στο εμπόριο σύμφωνα με τις διατάξεις της παρούσας οδηγίας, είτε υποχρεωτικά είτε προαιρετικά, να μην υπόκεινται σε άλλους περιορισμούς εμπορίας, όσον αφορά τα χαρακτηριστικά, τον έλεγχο, τη σήμανση και τη σφράγισή τους, εκτός εκείνων που προβλέπονται από την παρούσα ή άλλη οδηγία.Άρθρο 21Οι προϋποθέσεις εμπορίας σπόρων επιλογής, γενεών προγενεστέρων των βασικών σπόρων, σύμφωνα με το άρθρο 4 πρώτη περίπτωση, είναι οι ακόλουθες:α) πρέπει να έχουν ελεγχθεί επίσημα από την αρμόδια αρχή πιστοποίησης σύμφωνα με τις διατάξεις που ισχύουν για την πιστοποίηση των βασικών σπόρων·β) πρέπει να συσκευάζονται σύμφωνα με τις διατάξεις της παρούσας οδηγίας καιγ) οι συσκευασίες πρέπει να φέρουν επίσημη ετικέτα στην οποία αναγράφονται τουλάχιστον τα ακόλουθα στοιχεία:- αρχή πιστοποίησης και κράτος μέλος ή τα διακριτικά αρχικά τους,- αριθμός παρτίδας,- μήνας και έτος σφράγισης, ή- μήνας και έτος της τελευταίας επίσημης δειγματοληψίας με σκοπό την πιστοποίηση,- είδος, που αναφέρεται τουλάχιστον με λατινικά στοιχεία, με τη βοτανική του ονομασία, η οποία μπορεί να δίνεται συντετμημένα και χωρίς τα ονόματα των δημιουργών, ή με την κοινή του ονομασία ή και με τις δύο· ένδειξη με την οποία θα διευκρινίζεται αν πρόκειται για ζαχαρότευτλα ή κτηνοτροφικά τεύτλα,- ποικιλία, που αναφέρεται τουλάχιστον με λατινικά στοιχεία,- η ένδειξη "προβασικοί σπόροι",- αριθμός γενεών προγενεστέρων των σπόρων κατηγορίας "πιστοποιημένοι σπόροι".Η ετικέτα είναι λευκού χρώματος με μια διαγώνια μωβ γραμμή.Άρθρο 221. Τα κράτη μέλη ορίζουν ότι οι σπόροι τεύτλων:- που προέρχονται απευθείας από βασικούς σπόρους επίσημα πιστοποιημένους σε ένα ή περισσότερα κράτη μέλη ή σε τρίτη χώρα στην οποία έχει παρασχεθεί ισοδυναμία σύμφωνα με το άρθρο 23 παράγραφος 1 στοιχείο β) και- που έχουν συλλεγεί σε άλλο κράτος μέλος,πρέπει, κατόπιν αιτήσεως και με την επιφύλαξη των διατάξεων της οδηγίας 2002/53/ΕΚ να πιστοποιούνται επίσημα ως πιστοποιημένοι σπόροι σε κάθε κράτος μέλος, εφόσον οι σπόροι αυτοί έχουν υποβληθεί σε επιτόπιο καλλιεργητικό έλεγχο που πληροί τις προϋποθέσεις οι οποίες προβλέπονται στο παράρτημα I μέρος Α για τη σχετική κατηγορία και εφόσον έχει διαπιστωθεί, κατά την επίσημη εξέταση, ότι έχουν τηρηθεί οι προϋποθέσεις που προβλέπονται στο παράρτημα I μέρος Β για την ίδια κατηγορία.Όταν, στις περιπτώσεις αυτές, οι σπόροι έχουν παραχθεί απευθείας από επίσημα πιστοποιημένους σπόρους γενεάς προγενέστερης των βασικών σπόρων, τα κράτη μέλη μπορούν να επιτρέπουν επίσης την επίσημη πιστοποίησή τους ως βασικών σπόρων, αν έχουν τηρηθεί οι προϋποθέσεις που προβλέπονται για την κατηγορία αυτή.2. Οι σπόροι τεύτλων που έχουν συγκομισθεί στην Κοινότητα και οι οποίοι προορίζονται για πιστοποίηση σύμφωνα με τις διατάξεις της παραγράφου 1 πρέπει:- να συσκευάζονται και να φέρουν επίσημη ετικέτα σύμφωνη προς τις προϋποθέσεις του παραρτήματος IV μέρη Α και Β, σύμφωνα με τις διατάξεις του άρθρου 11 παράγραφος 1 και- να συνοδεύονται από επίσημο έγγραφο το οποίο πληροί τις προϋποθέσεις του παραρτήματος IV μέρος Γ.Οι διατάξεις του πρώτου εδαφίου οι οποίες αφορούν τη συσκευασία και την επισήμανση μπορούν να μην εφαρμόζονται εάν οι αρχές που είναι αρμόδιες για την επιθεώρηση των φυτών στον αγρό, οι αρχές που εκδίδουν τα έγγραφα για τους σπόρους αυτούς που δεν έχουν πιστοποιηθεί οριστικά ενόψει της πιστοποίησής τους και οι αρχές που είναι υπεύθυνες για την πιστοποίηση είναι οι ίδιες ή εάν συμφωνούν για την εξαίρεση αυτή.3. Τα κράτη μέλη ορίζουν επίσης ότι οι σπόροι τεύτλων- που προέρχονται απευθείας από βασικούς σπόρους επίσημα πιστοποιημένους σε ένα κράτος μέλος ή σε τρίτη χώρα στην οποία έχει χορηγηθεί ισοδυναμία σύμφωνα με το άρθρο 23 παράγραφος 1 στοιχείο β) και- που έχουν συλλεγεί σε τρίτη χώρα.πρέπει, κατόπιν αιτήσεως, να πιστοποιούνται επίσημα ως πιστοποιημένοι σπόροι σε κάθε κράτος μέλος στο οποίο οι βασικοί σπόροι είτε έχουν παραχθεί είτε έχουν πιστοποιηθεί επίσημα, αν οι σπόροι αυτοί έχουν υποβληθεί σε επιτόπου καλλιεργητικό έλεγχο που πληροί τις προϋποθέσεις απόφασης ισοδυναμίας που έχουν ληφθεί σύμφωνα με το άρθρο 19 παράγραφος 1 στοιχείο α) για τη σχετική κατηγορία και εφόσον έχει διαπιστωθεί κατά την επίσημη εξέταση, ότι έχουν τηρηθεί οι προϋποθέσεις του παραρτήματος I μέρος Β για την ίδια κατηγορία. Τα άλλα κράτη μέλη μπορούν επίσης να επιτρέπουν την επίσημη πιστοποίηση τέτοιων σπόρων.Άρθρο 231. Κατόπιν προτάσεως της Επιτροπής, το Συμβούλιο, αποφασίζοντας με ειδική πλειοψηφία, διαπιστώνει αν:α) στην περίπτωση που προβλέπεται στο άρθρο 22, οι καλλιεργητικοί έλεγχοι εντός τρίτης χώρας πληρούν τις προϋποθέσεις που προβλέπονται στο παράρτημα I μέρος Α·β) σπόροι τεύτλων που συλλέγονται σε τρίτη χώρα, οι οποίοι παρέχουν τις ίδιες εγγυήσεις ως προς τα χαρακτηριστικά τους και ως προς τις διατάξεις που θεσπίζονται για την εξέτασή τους, την επιβεβαίωση της ταυτότητάς τους, τη σήμανσή τους και για τον έλεγχό τους, είναι ως προς αυτό ισοδύναμοι των βασικών σπόρων ή των πιστοποιημένων σπόρων που συλλέγονται στο εσωτερικό της Κοινότητας και σύμφωνοι με τις διατάξεις της παρούσας οδηγίας.2. Η παράγραφος 1 εφαρμόζεται επίσης σε κάθε νέο κράτος μέλος από την ημερομηνία της προσχωρήσεώς του μέχοι την ημερομηνία κατά την οποία οφείλει να θέσει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την παρούσα οδηγία.Άρθρο 241. Για να αντιμετωπιστούν προσωρινές δυσκολίες γενικού εφοδιασμού της Κοινότητας σε βασικούς ή πιστοποιημένους σπόρους, οι οποίες δεν μπορούν να αντιμετωπισθούν διαφορετικά, είναι δυνατόν να αποφασίζεται σύμφωνα με τη διαδικασία που αναφέρεται στο άρθρο 28 παράγραφος 2, ότι τα κράτη μέλη επιτρέπουν, για μια συγκεκριμένη περίοδο, την εμπορία, σε ολόκληρη την Κοινότητα, στις ποσότητες που απαιτούνται για την αντιμετώπιση των δυσκολιών εφοδιασμού, σπόρων που υπάγονται σε κατηγορία για την οποία ισχύουν λιγότερο αυστηρές απαιτήσεις, ή σπόρων ποικιλίας που δεν περιλαμβάνεται στον "Κοινό κατάλογο ποικιλιών των καλλιεργούμενων φυτικών ειδών" ή στους εθνικούς καταλόγους ποικιλιών των κρατών μελών.2. Για κατηγορία σπόρων συγκεκριμένης ποικιλίας, η επίσημη ετικέτα είναι αυτή που προβλέπεται για την αντίστοιχη κατηγορία· για τους σπόρους ποικιλιών που δεν περιλαμβάνονται στους προαναφερόμενους καταλόγους, η επίσημη ετικέτα είναι καφέ χρώματος. Η ετικέτα αναφέρει πάντοτε ότι οι συγκεκριμένοι σπόροι υπάγονται σε κατηγορία για την οποία ισχύουν λιγότερο αυστηρές απαιτήσεις.3. Οι κανόνες εφαρμογής των διατάξεων της παραγράφου 1 μπορούν να θεσπίζονται με τη διαδικασία που αναφέρεται στο άρθρο 28 παράγραφος 2.Άρθρο 251. Τα κράτη μέλη μεριμνούν ώστε οι σπόροι τεύτλων να ελέγχονται επίσημα κατά την εμπορία, τουλάχιστον με δειγματοληψία, προκειμένου να επαληθεύεται ότι τηρούνται οι απαιτήσεις και οι όροι της παρούσας οδηγίας.2. Με την επιφύλαξη της ελεύθερης κυκλοφορίας των σπόρων μέσα στην Κοινότητα, τα κράτη μέλη λαμβάνουν όλα τα απαραίτητα μέτρα προκειμένου να εξασφαλίσουν ότι, κατά την εμπορία ποσοτήτων σπόρων άνω των 2 χιλιογράμμων που εισάγονται από τρίτες χώρες, τους παρέχονται οι ακόλουθες πληροφορίες:α) είδος·β) ποικιλία·γ) κατηγορία·δ) χώρα παραγωγής και επίσημη αρχή ελέγχου·ε) χώρα αποστολής·στ) εισαγωγέας·ζ) ποσότητα σπόρων.Ο τρόπος με τον οποίο παρέχονται αυτές οι πληροφορίες μπορεί να καθορίζεται με τη διαδικασία που αναφέρεται στο άρθρο 28 παράγραφος 2.Άρθρο 261. Κοινοτικές συγκριτικές δοκιμές εκτελούνται στο εσωτερικό της Κοινότητος για τον εκ των υστέρων έλεγχο δειγμάτων πιστοποιημένων τεύτλων που λαμβάνονται κατά τη διάρκεια του δειγματοληπτικού ελέγχου. Η εκπλήρωση των προϋποθέσεων τις οποίες πρέπει να πληρούν οι σπόροι προς σπορά ελέγχεται κατά τη διάρκεια του εκ των υστέρων ελέγχου. Η οργάνωση των δοκιμών και τα αποτελέσματά τους υποβάλλονται προς εκτίμηση στην επιτροπή που αναφέρεται στο άρθρο 28 παράγραφος 1.2. Οι συγκριτικές δοκιμές εξυπηρετούν την εναρμόνιση των τεχνικών μεθόδων πιστοποιήσεως με σκοπό την επίτευξη ισοδυναμίας των αποτελεσμάτων. Από τη στιγμή που επιτυγχάνεται ο σκοπός αυτός, οι συγκριτικές δοκιμές αποτελούν το αντικείμενο ετήσιας εκθέσεως δραστηριότητος που κοινοποιείται εμπιστευτικά στα κράτη μέλη και στην Επιτροπή. Η Επιτροπή καθορίζει, κατά τη διαδικασία που αναφέρεται στο άρθρο 28 παράγραφος 2, την ημερομηνία κατά την οποία συντάσσεται για πρώτη φορά η έκθεση.3. Η Επιτροπή θεσπίζει, κατά τη διαδικασία που αναφέρεται στο άρθρο 28 παράγραφος 2, τις απαραίτητες διατάξεις για την εκτέλεση συγκριτικών δοκιμών. Οι σπόροι τεύτλων που συλλέγονται σε τρίτες χώρες μπορούν να συμπεριλαμβάνονται στις συγκριτικές δοκιμές.Άρθρο 27Οι τροποποίησεις που πρέπει να επέλθουν στο περιεχόμενο των παραρτημάτων, λόγω της εξελίξεως των επιστημονικών ή τεχνικών γνώσεων θεσπίζονται σύμφωνα με την αναφερόμενη στο άρθρο 28 παράγραφος 2 διαδικασία.Άρθρο 281. Η Επιτροπή επικουρείται από την μόνιμη επιτροπή σπόρων προς σπορά και γεωργικών δενδροκηπευτικών και δασικών φυτών προς φύτευση που συστάθηκε από το άρθρο 1 της απόφασης 66/399/ΕΟΚ του Συμβουλίου(7).2. Όταν γίνεται παραπομπή στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3, της απόφασης 1999/468/ΕΚ ορίζεται σε ένα μήνα.3. Η επιτροπή θεσπίζει τον εσωτερικό κανονισμό της.Άρθρο 29Η παρούσα οδηγία δεν θίγει τις διατάξεις των εθνικών νομοθεσιών, που δικαιολογούνται από λόγους προστασίας της υγείας και της ζωής των ανθρώπων και ζώων ή διατηρήσεως των φυτικών οργανισμών ή προστασίας της βιομηχανικής και εμπορικής ιδιοκτησίας.Άρθρο 301. Δύναται να καθορίζονται ειδικοί όροι, σύμφωνα με τη διαδικασία που αναφέρεται στο άρθρο 28 παράγραφος 2 για να ληφθούν υπόψη οι εξελίξεις που αφορούν:α) τους όρους εμπορίας των σπόρων που έχουν υποστεί χημική επεξεργασία·β) τους όρους εμπορίας σπόρων σε σχέση με την επιτόπου διατήρηση και την αειφόρο χρήση των φυτογενετικών πόρων, συμπεριλαμβανομένων των μειγμάτων σπόρων ειδών που περιλαμβάνουν επίσης είδη τα οποία απαριθμούνται από το άρθρο 1 της οδηγίας 2002/53/ΕΚ, σχετίζονται με ειδικούς φυσικούς και ημιφυσικούς οικότοπους και απειλούνται από γενετική διάβρωση·γ) τους όρους εμπορίας σπόρων που ενδείκνυνται για βιολογικές μεθόδους παραγωγής.2. Οι συγκεκριμένοι όροι που αναφέρονται στην παράγραφο 1 στοιχείο β) περιλαμβάνουν, ειδικότερα, τα ακόλουθα σημεία:α) ο σπόρος των ειδών αυτών πρέπει να είναι εγνωσμένης προέλευσης εγκεκριμένης από την αρμόδια αρχή εκάστου κράτους μέλους για την εμπορία των σπόρων σε καθορισμένες περιοχές·β) κατάλληλους ποσοτικούς περιορισμούς.Άρθρο 31Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Η Επιτροπή ενημερώνει σχετικά τα άλλα κράτη μέλη.Άρθρο 32Η Επιτροπή, το αργότερο την 1η Φεβρουαρίου 2004, υποβάλλει λεπτομερή εκτίμηση των απλουστεύσεων των διαδικασιών πιστοποίησης που εισάγονται με το άρθρο 1 της οδηγίας 98/96/ΕΚ. Με την εκτίμηση αυτή, εξετάζονται ιδίως τα ενδεχόμενα αποτελέσματα στην ποιότητα των σπόρων προς σπορά.Άρθρο 331. Η οδηγία 66/400/ΕΟΚ, όπως τροποποιήθηκε από τις οδηγίες που εμφαίνονται στο παράρτημα V μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης που εμφαίνονται στο παράρτημα V μέρος Β.2. Οι αναφορές στην καταργούμενη οδηγία θεωρούνται ότι γίνονται στην παρούσα οδηγία σύμφωνα με τον πίνακα αντιστοιχίας που εμφαίνεται στο παράρτημα VI.Άρθρο 34Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 35Η παρούσα οδηγία απευθύνεται στα κράτη μέλη.Λουξεμβούργο, 13 Ιουνίου 2002.Για το ΣυμβούλιοΟ ΠρόεδροςM. Rajoy Brey(1) Γνώμη που διατυπώθηκε στις 9 Απριλίου 2002 (δεν έχει ακόμα δημοσιευθεί στην Επίσημη Εφημερίδα).(2) ΕΕ 125 της 11.7.1966, σ. 2290/66· οδηγία όπως τροποποιήθηκε τελευταία από την οδηγία 98/96/ΕΚ (ΕΕ L 25 της 1.2.1999, σ. 27).(3) Βλέπε παράρτημα V μέρος Α.(4) Βλέπε σ. 1 της παρούσας Επίσημης Εφημερίδας.(5) ΕΕ L 184 της 17.7.1999, σ. 23.(6) ΕΕ L 286 της 4.10.1989, σ. 24· απόφαση όπως τροποποιήθηκε τελευταία από την απόφαση 96/336/ΕΚ (ΕΕ L 128 της 29.5.1996, σ. 23).(7) ΕΕ 125 της 11.7.1966, σ. 2289/66.ΠΑΡΑΡΤΗΜΑ IΠΡΟΫΠΟΘΕΣΕΙΣ ΠΙΣΤΟΠΟΙΗΣΕΩΣA. Καλλιέργειες1. Η προηγούμενη καλλιέργεια του αγρού δεν συμβιβαζόταν με την παραγωγή σπόρων του είδους Beta vulgaris της καλλιεργούμενης ποικιλίας, και ο αγρός θα είναι επαρκώς απαλλαγμένος από φυτά τα οποία έχουν παραμείνει από την προηγούμενη καλλιέργεια.2. Η καλλιέργεια διαθέτει ικανοποιητική ταυτότητα και καθαρότητα της ποικιλίας.3. Ο παραγωγός σπόρων προς σπορά υποβάλλει για εξέταση στην υπηρεσία πιστοποιήσεως όλους τους πολλαπλασιασμούς σπόρων μιας ποικιλίας.4. Για τους πιστοποιημένους σπόρους όλων των κατηγοριών πραγματοποιείται επιτόπου μια τουλάχιστον επιθεώρηση, είτε επίσημη είτε κάτω από επίσημη επίβλεψη, και για τους βασικούς σπόρους δύο τουλάχιστον επίσημες επιτόπου επιθεωρήσεις, μια των ριζών και μια των φυτών που προορίζονται για την παραγωγή σπόρων.5. Η κατάσταση καλλιεργείας του αγρού παραγωγής και η καλλιέργεια θα πρέπει να είναι σε τέτοιο στάδιο αναπτύξεως, ώστε να επιτρέπουν έναν επαρκή έλεγχο της ταυτότητος και της καθαρότητος της ποικιλίας.6. Οι ελάχιστες αποστάσεις από γειτονικές πηγές γύρεως θα είναι:>ΘΕΣΗ ΠΙΝΑΚΑ>Οι προαναφερόμενες αποστάσεις δεν λαμβάνονται υπόψη αν υπάρχει επαρκής προστασία από ανεπιθύμητη ξένη γονιμοποίηση. Δεν είναι απαραίτητο να απομονώνονται σποροκαλλιέργειες που χρησιμοποιούν τον ίδιο επικονιαστή.Ο αριθμός των σειρών των χρωματοσωμάτων, τόσο για τα στοιχεία που φέρουν σπόρους όσο και για εκείνα που απελευθερώνουν γύρη, στις σποροπαραγωγικές καλλιέργειες πρέπει να καθορίζεται με αναφορά στον κοινό κατάλογο ποικιλιών καλλιεργουμένων φυτικών ειδών που περιλαμβάνεται στην οδηγία 2002/53/ΕΚ, ή τους εθνικούς καταλόγους ποικιλιών που καταρτίσθηκαν βάσει της εν λόγω οδηγίας. Αν οι πληροφορίες αυτές δεν υπάρχουν για μία ποικιλία, ο αριθμός των σειρών των χρωματοσωμάτων της θεωρείται άγνωστος και, συνεπώς, απαιτείται ελάχιστη απόσταση 600 μέτρων.B. Σπόροι1. Οι σπόροι προς σπορά πρέπει να διαθέτουν ικανοποιητική ταυτότητα και καθαρότητα της ποικιλίας.2. Η παρουσία ασθενειών, που μειώνουν την αξία χρήσεως των σπόρων, πρέπει να βρίσκεται στο χαμηλότερο δυνατό όριο.3. Οι σπόροι πρέπει επίσης να πληρούν τους ακόλουθους όρους:α)>ΘΕΣΗ ΠΙΝΑΚΑ>β) Συμπληρωματικές προϋποθέσεις που απαιτούνται για τους μονόσπερμους και τους σπόρους ακριβείας:αα) Μονόσπερμοι σπόροι:Κατ' ελάχιστο το 90 % των συγκαρπίων που βλαστάνουν δίδουν ένα μόνο φύτρο.Το ποσοστό σε συγκάρπια που δίνουν τρία ή περισσότερα φυτάρια δεν υπερβαίνει το 5 %, υπολογιζόμενο επί των συγκαρπίων που έχουν εκβλαστήσει.ββ) Σπόροι ακριβείας ζαχαροτεύτλων:Κατ' ελάχιστο, το 70 % των εκβλαστωμένων συγκαρπίων δεν δίνει παρά μόνο ένα φυτάριο. Το ποσοστό σε συγκάρπια που δίνουν τρία ή περισσότερα φυτάρια δεν υπερβαίνει το 5 % υπολογιζόμενο επί των συγκαρπίων που έχουν εκβλαστήσει.γγ) Σπόροι ακριβείας κτηνοτροφικών τεύτλων:Για τις ποικιλίες των οποίων το ποσοστό σε διπλοειδή υπερβαίνει το 85, τουλάχιστον 58 % των φυτρωμένων συγκαρπίων δίδουν ένα μόνο φυτάριο. Για όλους τους άλλους σπόρους, τουλάχιστον 63 % των φυτρωμένων συγκαρπίων δίδουν ένα μόνο φυτάριο. Το ποσοστό των συγκαρπίων που δίδουν τρία ή περισσότερα φυτάρια δεν υπερβαίνει το 5 % υπολογιζομένου επί των φυτρωμένων συγκαρπίων.δδ) Για τους σπόρους της κατηγορίας "βασικοί σπόροι", το ποσοστό, κατά βάρος, σε αδρανείς ουσίες δεν υπερβαίνει το 1,0. Για τους σπόρους της κατηγορίας "πιστοποιημένοι σπόροι", το ποσοστό, κατά βάρος, σε αδρανείς ουσίες δεν υπερβαίνει το 0,5. Όσον αφορά τους σπόρους με περίβλημα και των δύο κατηγοριών, η τήρηση των αντίστοιχων ορίων διαπιστώνεται βάσει δειγμάτων τα οποία λαμβάνονται, σύμφωνα με το άρθρο 9 παράγραφος 1, από μεταποιημένους σπόρους μερικώς αποφλοιωμένους (στιλβωμένους ή αλεσμένους), από τους οποίους δεν έχει ακόμα αφαιρεθεί το περίβλημα, με την επιφύλαξη του επίσημου ελέγχου των σπόρων με περίβλημα σχετικά με την ελάχιστη καθαρότητα που προσδιορίζεται κατόπιν αναλύσεως.γ) Άλλες ειδικές προϋποθέσεις:Τα Κράτη μέλη εξασφαλίζουν ότι σπόροι προς σπορά τεύτλων εισάγονται σε περιοχές αναγνωρισμένες ως "περιοχές απαλλαγμένες από ριζομανία", σύμφωνα με τις κατάλληλες διαδικασίες της Κοινότητας, μόνον εφόσον το ποσοστό, κατά βάρος, των αδρανών ουσιών δεν υπερβαίνει το 0,5.ΠΑΡΑΡΤΗΜΑ ΙΙΜέγιστο βάρος σπορομερίδος: 20 τόνοι.Ελάχιστο βάρος δείγματος 500 γραμμάρια.Επιτρέπεται ανοχή 5 % επί του μέγιστου βάρους παρτίδας σπόρων προς σπορά.ΠΑΡΑΡΤΗΜΑ IIIΣΗΜΑΝΣΗA. Επίσημη ετικέταI. Προδιαγεγραμμένες ενδείξεις1. "Κανόνες και προδιαγραφές ΕΚ".2. Υπηρεσία πιστοποιήσεως και κράτος μέλος ή τα αρχικά τους.3. Σχετικός αριθμός σπορομερίδος.4. Μήνας και έτος σφραγίσεως που εκφράζονται με την ένδειξη "σφραγισμένα ..." (μήνας και έτος) ήμήνας και έτος της τελευταίας επίσημης δειγματοληψίας εν όψει της πιστοποιήσεως που εκφράζονται με την ένδειξη: έχει γίνει "δειγματοληπτικός έλεγχος ..." (μήνας και έτος).5. Είδος, που αναφέρεται τουλάχιστον με τη βοτανική του ονομασία με λατινικούς χαρακτήρες, η οποία μπορεί να δίνεται συντετμημένα και χώρις τα ονόματα των συγγραφέων, ή με την κοινή ονομασία του ή και με τις δύο· ένδειξη αν πρόκειται για σακχαρότευτλα ή κτηνοτροφικά τεύτλα.6. Ποικιλία που αναφέρεται τουλάχιστον με λατινικούς χαρακτήρες.7. Κατηγορία.8. Χώρα παραγωγής.9. Καθαρό ή μεικτό δηλωμένο βάρος ή δηλωθείς αριθμός συγκαρπίων ή καθαρών σπόρων.10. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών η ένδειξη της φύσεως του προσθετικού ως και η κατά προσέγγιση σχέση μεταξύ του βάρους συγκαρπίων ή καθαρών σπόρων και του συνολικού βάρους.11. Για τους μονόσπερμους σπόρους: ενδείξη "μονόσπερμοι".12. Για τους σπόρους ακριβείας: ενδείξη"ακριβείας".13. Στην περίπτωση που επανεξετάσθηκε τουλάχιστον η βλαστικότητα, δύνανται να αναφέρονται οι λέξεις: "επανεξετασθείσα ... (μήνας και έτος)"και η υπεύθυνη υπηρεσία αυτής της επανεξετάσεως. Οι ενδείξεις αυτές δύνανται να δοθούν επί μιας επίσημης αυτοκόλλητης ταινίας που τίθεται επί της επισήμου ετικέτας.II. Ελάχιστες διαστάσεις110 mm × 67 mm.B. Ετικέτα του προμηθευτού ή επιγραφή στη συσκευασία (μικρή συσκευασία ΕΚ)Προδιαγεγραμμένες ενδείξεις1. "Μικρή συσκευασία ΕΚ".2. Όνομα και διεύθυνση του υπευθύνου της σημάνσεως προμηθευτού ή το σήμα αναγνωρίσεώς του.3. Αύξων αριθμός χορηγούμενος επίσημα.4. Υπηρεσία που χορήγησε τον αύξοντα αριθμό και όνομα του κράτους μέλους ή τα αρχικά τους.5. Σχετικός αριθμός εφόσον ο επίσημος αύξων αριθμός δεν επιτρέπει να εξακριβωθεί η ταυτότητα της μερίδος.6. Είδος, που αναφέρεται τουλάχιστον με λατινικούς χαρακτήρες· ένδειξη αν πρόκειται για σακχαρότευτλα ή κτηνοτροφικά τεύτλα.7. Ποικιλία που αναφέρεται τουλάχιστον με λατινικούς χαρακτήρες.8. "Κατηγορία".9. Καθαρό ή μεικτό βάρος ή αριθμός συγκαρπίων ή καθαρών σπόρων.10. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους συγκαρπίων ή καθαρών σπόρων και του ολικού βάρους.11. Για τους μονόσπερμους σπόρους: ένδειξη "μονόσπερμοι".12. Για τους σπόρους ακριβείας: ένδειξη "ακριβείας".ΠΑΡΑΡΤΗΜΑ IVΕΤΙΚΕΤΑ ΚΑΙ ΕΓΓΡΑΦΟ ΠΟΥ ΠΡΟΒΛΕΠΟΝΤΑΙ ΣΕ ΠΕΡΙΠΤΩΣΗ ΣΠΟΡΩΝ ΠΟΥ ΔΕΝ ΕΧΟΥΝ ΠΙΣΤΟΠΟΙΗΘΕΙ ΟΡΙΣΤΙΚΑ ΚΑΙ ΕΧΟΥΝ ΣΥΛΛΕΓΕΙ ΣΕ ΑΛΛΟ ΚΡΑΤΟΣ ΜΕΛΟΣA. Απαιτούμενες ενδείξεις για την ετικέτα- Αρχή αρμόδια για τον επιτόπου έλεγχο και κράτος μέλος ή τα αρχικά τους.- Είδος που αναφέρεται τουλάχιστον με λατινικούς χαρακτήρες με τη βοτανική του ονομασία, η οποία μπορεί να δίνεται συντετμημένα και χωρίς τα ονόματα των συγγραφέων, ή με την κοινή του ονομασία ή και με τις δύο· ένδειξη με την οποία να διευκρινίζεται αν πρόκειται για σακχαρότευτλα ή κτηνοτροφικά τεύτλα.- Ποικιλία, που αναφέρεται τουλάχιστον με λατινικούς χαρακτήρες.- Κατηγορία.- Αριθμός αναφοράς του αγρού ή της σπορομερίδας.- Δηλούμενο καθαρό ή μεικτό βάρος.- Οι λέξεις "σπόροι που δεν έχουν πιστοποιηθεί οριστικά".B. Χρώμα της ετικέταςΗ ετικέτα είναι γκρίζου χρώματος.Γ. Απαιτούμενες ενδείξεις για το έγγραφο- Αρμόδια αρχή που εκδίδει το έγγραφο.- Είδος που αναφέρεται τουλάχιστον με λατινικούς χαρακτήρες με τη βοτανική του ονομασία, η οποία μπορεί να δίνεται συντετμημένα και χωρίς τα ονόματα των συγγραφέων, ή με την κοινή του ονομασία ή και με τις δύο· ένδειξη με την οποία διευκρινίζεται αν πρόκειται για σακχαρότευτλα ή κτηνοτροφικά τεύτλα.- Ποικιλία, που αναφέρεται τουλάχιστον με λατινικούς χαρακτήρες.- Κατηγορία.- Αριθμός αναφοράς των χρησιμοποιηθέντων σπόρων και όνομα της χώρας ή των χωρών που πραγματοποίησαν την πιστοποίηση των σπόρων αυτών.- Αριθμός αναφοράς του αγρού ή της σπορομερίδας.- Επιφάνεια που καλλιεργήθηκε για την παραγωγή της σπορομερίδας που καλύπτεται από το έγγραφο.- Ποσότητα των συλλεγέντων σπόρων και αριθμός συσκευασιών.- Βεβαίωση ότι έχουν τηρηθεί οι προϋποθέσεις τις οποίες πρέπει να πληροί η καλλιέργεια από την οποία προέρχονται οι σπόροι.- Ενδεχομένως, αποτελέσματα προκαταρκτικής ανάλυσης των σπόρων.ΠΑΡΑΡΤΗΜΑ VΜΕΡΟΣ ΑΚΑΤΑΡΓΟΥΜΕΝΗ ΟΔΗΓΙΑ ΚΑΙ ΟΙ ΔΙΑΔΟΧΙΚΕΣ ΤΡΟΠΟΠΟΙΗΣΕΙΣ ΤΗΣ(που αναφέρονται στο άρθρο 33)>ΘΕΣΗ ΠΙΝΑΚΑ>ΜΕΡΟΣ ΒΚΑΤΑΛΟΓΟΣ ΤΩΝ ΠΡΟΘΕΣΜΙΩΝ ΕΝΣΩΜΑΤΩΣΗΣ ΣΤΟ ΕΘΝΙΚΟ ΔΙΚΑΙΟ(που αναφέρονται στο άρθρο 33)>ΘΕΣΗ ΠΙΝΑΚΑ>ΠΑΡΑΡΤΗΜΑ VIΠΙΝΑΚΑΣ ΑΝΤΙΣΤΟΙΧΙΑΣ>ΘΕΣΗ ΠΙΝΑΚΑ>